49  Nouzomp ket kalz a dra diwar-benn buhez ar Werchez en Ejipt, nouzomp ket kalz muioch diwar-benn he buhez e Nazared. En Aviel ne gaver, koulz lavarout, ger ebet diwar-benn an amzer-se a hañver « buhez-kuzet » Jezuz ha Mari.  Aes eo deomp evelato, rak anaout a reomp santelez ar Werchez, gouzout penaoz e tremenas  he amzer e kerig Nazared.  Eno, koulz hag e pep lech epad he buhez a-bez, ar Werchez Vari a voe izel a galon, a bedas hag a labouras.  Ar Werchez a oa izel a galon.  Nazared noa nemet eun vourchadennig, kollet er meneziou ha brud ebet dezi. Mari, ouspenn-se, a veve sioulik en he zi. A-dra-sur e veze laouen ouz an holl ha karantezus e keñver kement hini a oa ret dezi kaout darempred ganto, kerent, mignoned hag amezeien.  50  Techout a rae evelato, muia ma chelle, pell diouz  trouz ar bed, evit beza holl da Jezuz. Den ne ouie a-hend-all e oa Mamm da Zoue hag evit an holl e Nazared nedo nemet eur vaouez henvel ouz ar re all, pried Josef ar chalvez.  Labourat a rae ivez ar Werchez.  He unan e rae pep tra war-dro an ti : kempenn o dilhad da Sant Josef ha dar Mabig Jezuz, mala ar greun hervez giz ar Sav-heoI, gant ar maen-milin bihan a gaved e pep ti, poazat ar bara war ar chlaouiadenn, aoza ar prejou, mont dar feuntenn da gerchat dour ha dar poull da ober he  chouez.  Na kaer eo gwelout ar Werchez dinamm, Rouanez an Neñv hag an douar, Mamm an Aotrou Doue, och ober, gant levenez ha gant karantez zoken dis-tera labouriou a gaver. En he chichen koulskoude emañ Mab an Tad eus an Neñv, deuet da veza bugel eur verch a Israël hag a labour hirio gant Jozef war vicher galet ar chalvez.  Ar Werchez Vari a bede.  Ne ankounachae ket, sklaer eo, talvoudusa doare da gas hon amzer, meuli an Aotrou Doue, kana bennoz dezañ, goulenn e skoazell digantañ.  Mari a bede hep ehana, hag he fedenn a oa ken entanet, ken birvidik, ma ne chellomp ket kompren pegen skañv e save dan Neñv.  Diouz ar mintin, diouz an noz, a-hed an deiz e pede. En eur labourat, en eur zebri, en eur gomz gant Josef ha dreist-holl gant Jezuz, rak komz gant Jezuz, daoust ha neo ket ar wella eus ar pedennou. Pedi a rae zoken en eur gousket. Ya, dre eur burzud, spered ha kalon ar Werchez, zoken dre he chousk, a chelle chom unanet gant Doue ha kenderchel da lavarout dezañ he  charantez.  52